Peris

Peris (; ), kriaušių sidras – alkoholinis gėrimas, gaminamas rauginant kriaušių sultis. Peris yra panašus į sidrą, nes gaminamas tokiais pačiais technologiniais metodais ir gėrimų stiprumas vienodas (iki 8,5 % tūrio). Todėl kartais naudojamas ir pavadinimas kriaušių sidras.

Peris jau šimtus metų yra tradicinis D. Britanijos (ypač Velse ir Anglijos pietvakarių grafystėse) ir Prancūzijos (ypač Normandijoje ir Anžu) gėrimas. Perio gamybai yra naudojamos specialių veislių kriaušės kaip kad sidrui naudojami specialių veislių obuoliai. Pvz., D. Britanijoje dažniausia perio kriaušių veislė yra Blakeney Red. Šios veislės kriaušių medžiai veda kriaušes, kurios nėra skanios valgyti, tačiau iš jų išeina puikus peris. Perio kriaušės turi daugiau taninų ir rūgščių negu desertinės ar kulinarinės kriaušės, jos paprastai yra mažesnės.

Gosteršyro (Gloucestershire), Herefordšyro (Herefordshire) ir Vusteršyro (Worcestershire) (Anglija) periai, gaminami pagal tradicines receptūras, yra Europos Sąjungos saugomi regioniniai produktai (Protected Geographical Status)

Peris gali būti distiliuojamas ir taip gaminamas distiliuotas alkoholinis gėrimas, panašus į epldžeką (applejack).

Tikro pilstomo perio rekalavimai 
D. Britanijoje vartotojų organizacija CAMRA (Campaign for Real Ale 'Kampanija už tikrą elį') turi apibrėžusi tikro pilstomo (draught) perio ir tikro sidro reikalavimus:
 ingredientams:
 prieš fermentaciją obuolių (sidrui) ir kriaušių (periui) sultys neturi būti pasterizuotos.
 neturi būti naudojami obuolių ar kriaušių sulčių koncentratai.
 fermentacijai turi būti naudojamas tik tas cukrus, kuris natūraliai yra vaisių sultyse. Metais, kai vaisiuose cukrų lygis būna žemesnis negu norma, leidžiama įdėti trūkstamą kiekį pašalinio cukraus, kad fermentacija galėtų normaliai vykti.
 procesui
 gaminant gėrimą neturi būti naudojama pasterizacija
 negalima dėti jokių dažiklių
 negalima dėti gardiklių
 negalima dirbtinai sotinti anglies dioksidu
 baigusį rūgti sidrą ar perį galima saldinti, kad gauti reikiamą saldumo lygį
 leidžiama įpilti vandens, kad alkoholio kiekis gėrime atitiktį alkoholio kiekį pagal gamintojo reikalavimus. Tačiau sultys neturėtų sudaryti mažiau kaip 90 % gėrimo tūrio.
 neleidžiamas mikrofiltravimas, nes taip būtų pašalintos mielės, ir gėrimas liktų „negyvas“.

Komerciniai lengvieji periai 
 Anksčiau labai populiari perio markė buvo Babycham, kuris buvo reklamuojamas kaip moteriškas peris, pilstomas į miniatiūrinius šampano tipo butelius. Dabar populiarumas labai sumažėjęs.
 Po 2000 m. populiarėja peris Lambrini. Lambrinį Liverpulyje gamina kompanija Halewood International. Šis peris dominuoja D. Britanijos lengvojo perio rinkoje.
 Airijos gėrimų kompanija Cantrell & Cochrane, Plc 1986 m. pradėjo gaminti perio markę Ritz (kompanija garsesnė savo sidrais Magners ir Bulmers).
Komerciniai periai, kaip ir komerciniai šviesieji lagerai ar sidrai, labai apdoroti, į juos paprastai dedama daug netipinės periams javų žaliavos – kukurūzų krakmolo sirupo ar invertuotojo cukraus. Jie paprastai silpnesni už tikruosius perius.

Šaltiniai

Nuorodos 

 Perry 
 Out of the Pear Orchard and Into the Glass
 Perry Making 
 The Three Counties Cider and Perry Association 

Sidras